
 9.4.2018
 BG
 Официален вестник на Европейския съюз
 L 91/13
 РЕГЛАМЕНТ ЗА ИЗПЪЛНЕНИЕ (ЕС) 2018/550 НА КОМИСИЯТА
 от 6 април 2018 година
 за изменение на приложение II към Регламент (ЕО) No 684/2009 за прилагане на Директива 2008/118/ЕО на Съвета по отношение на компютризираните процедури за движението на акцизни стоки под режим отложено плащане на акциз
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (1), и по-специално член 29, параграф 1 от нея,
 като има предвид, че:
 (1)
 С Регламент (ЕИО) No 2658/87 на Съвета (2) се установява стокова номенклатура — „Комбинираната номенклатура“, с цел да отговори на изискванията на Общата митническа тарифа, на статистиката за външната търговия на Съюза и на другите политики на Съюза относно вноса или износа на стоки.
 (2)
 Кодовете, изброени в приложение II към Регламент (ЕО) No 684/2009 на Комисията (3), следва да се използват за попълването на определени полета с данни в съобщенията, които се разменят за целите на членове 21—25 от Директива 2008/118/ЕО.
 (3)
 Продуктите, обхванати от разпоредбите на Директива 2003/96/ЕО на Съвета (4), са описани с позовавания на кодовете по Комбинираната номенклатура, установена в Регламент (ЕО) No 2031/2001 на Комисията (5).
 (4)
 Някои енергийни продукти са изброени в таблицата в точка 11 (Акцизен продукт) от приложение II към Регламент (ЕО) No 684/2009 и са описани с позоваване на кодовете по Комбинираната номенклатура, установена в Регламент (ЕО) No 2031/2001.
 (5)
 Съгласно измененията на приложение I към Регламент (ЕИО) No 2658/87, последните от които са въведени с Регламент за изпълнение (ЕС) 2017/1925 на Комисията (6), кодовете по Комбинираната номенклатура за някои енергийни продукти, посочени в Директива 2003/96/ЕО, бяха заменени с нови кодове.
 (6)
 С Решение за изпълнение (ЕС) 2018/552 на Комисията (7) кодовете по Комбинираната номенклатура за някои енергийни продукти, обхванати от разпоредбите на Директива 2003/96/ЕО, са актуализирани с оглед на измененията на Комбинираната номенклатура, последните от които са въведени с Решение за изпълнение (ЕС) 2017/1925.
 (7)
 Необходимо е да се гарантира, че кодовете по Комбинираната номенклатура, използвани за описание на енергийните продукти, изброени в точка 11 (Акцизен продукт) от приложение II към Регламент (ЕО) No 684/2009, са кодовете по Комбинираната номенклатура, посочени в позоваванията в Директива 2003/96/ЕО, съответно изменена с Решение за изпълнение (ЕС) 2018/552.
 (8)
 В Директива 95/60/ЕО на Съвета (8) не се изисква прилагането на общ фискален маркер за гориво за реактивни двигатели, класирано в код по КН 2710 19 21. Следователно посоченият код не следва да се използва за описание на маркиран керосин.
 (9)
 Описанието на кода на акцизен продукт E490 се отнася до широк набор от кодове по КН, но само някои от тях следва да бъдат обхванати от този код на акцизен продукт в съответствие с член 20, параграф 1, буква в) от Директива 2003/96/ЕО на Съвета. Поради това неговото описание следва да бъде пояснено, за да бъдат изброени само съответните кодове по КН.
 (10)
 Поради това Регламент (ЕО) No 684/2009